Christoph Adam von Stackelberg

Vabahärra Christoph Adam von Stackelberg (25. detsember (vkj 14. detsember) 1777 Tallinn – 19. november (vkj 7. november) 1841 Tallinn) oli Eestimaa haridustegelane."Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930 lk. 326 (saksa)

Christoph von Stackelberg sündis Vormsi, Vääna, Tolli, Trilli ning Novaja Derevnja (Ingerimaal) mõisniku, vabahärra Otto Christian Engelbrecht von Stackelbergi (1735–1792) ja Anna Gertruda von Dückeri (1750–1820) pojana."Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930 lk. 324 (saksa)

Christoph omandas gümnaasiumihariduse Tallinnas, misjärel õppis Saksamaal meditsiini ja õigusteadust. Seejärel siirdus ta õpireisile Euroopasse. Seal tutvus ta Johann Heinrich Pestalozzi õpetusega ning temas sai selle pooldaja ja propageerija.

Christoph von Stackelberg töötas Tallinna kubermangugümnaasiumi ning Eestimaa kubermangukooli direktorina. Tema eestvõttel asutati pühapäeva- ning vaeslastekoole ja loodi rahvakooliõpetajate seminar. Ta oli ka Eestimaa alalise koolikorralduse komitee liige. Christoph von Stackelberg oli seotud ka hernhuutlaste liikumisega.

 Perekond 
Christoph von Stackelberg abiellus 1810. aastal Ungaris Granis krahvitar Maria Josephine Brunswick de Korompaga (1779–1821), kes oli krahv Anton Brunswick de Korompa (ungari Brunswick Antal) ja vabapreili Anna Barbara Wankel von Seebergi tütar, ning krahv Joseph Deym-Stritézi (1751–1804) lesk. Esimesest abielust oli Josephinel neli last. Abielust Stackelbergiga sündisid:
 Marie Laura von Stackelberg (1809–1840)
 Theophile von Stackelberg (1810–1826)
 Menone Maria Theresia Selma Losia Cornelia von Stackelberg (1813–1897)

Josephine ja tema õde Therese (1775–1861) (ungari Brunszvik Teréz) olid lähedastes suhetes Ludwig van Beethoveniga, kellega nad tutvusid esmakordselt 1799. aastal temalt klaveritunde võttes.Barry Cooper: Beethoven (The Master Musicians Series), Oxford University Press US 2008, ISBN 0195313313 lk. 409-410Stewart Gordon: Beethoven: Piano Sonatas, Volume 3, Alfred Publishing, 2008, ISBN 0739045520 lk. 5

 Sugupuu 

Viited:"Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930 lk. 314 (saksa)"Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930 lk. 313 (saksa)"Genealogisches Handbuch der baltischen Ritterschaften, Teil 2, 1.2: Estland" Starke. Görlitz. 1930 lk. 677 (saksa)

 Vaata ka 
 Stackelberg

 Viited 

 Välislingid 


Christoph Adam
Kategooria:Eestimaa aadlikud
Kategooria:Baltisakslased
Kategooria:Sündinud 1777
Kategooria:Surnud 1841